আপনার সম্পর্কে সব তথ্য জানে এআই, দাবি ইসরোর চেয়ারম্যানের

আজকাল আমরা আর্টিফিশিয়াল ইন্টেলিজেন্স (AI) বিষয়ে কথা বলছি। এআই আমাদের চারপাশে সর্বত্র রয়েছে। যেসব স্মার্টফোন (Smart Phone) প্রতি মুহুর্তে আমরা ব্যবহার করি সেগুলি আসলে ইঞ্চিতে ইঞ্চিতে আমাদেরকেই জেনেবুঝে নিচ্ছে। এআই- এর মাধ্যমে বোঝা যাচ্ছে আপনি কে, আপনার পছন্দ কেমন, সবই আপনার কম্পিউটার জানতে পারছে। আপনি নিজে হয়তো এতটা জানেন না, আপনার বন্ধুরাও আপনাকে এতটা চেনেন না কিংবা বোঝেন না। কিন্তু কম্পিউটার সিস্টেম (Computer System) আপনাকে চেনে আপনার বন্ধুদের থেকেও অনেকটা বেশি। আগামী দিনে একাধিক বিষয়ের উপর শাসন চালাবে এই আর্টিফিশিয়াল ইন্টেলিজেন্স। আগামী দিনে আরও উন্নত হবে আর্টিফিশিয়াল ইন্টেলিজেন্সের বিষয়টি, এমনটাই মত ইসরোর চেয়ারম্যান এস সোমনাথের (ISRO Chief S Somanath)।

আরও পড়ুন: সোনার বদলে লোন, শোধ করতে না পারলে কী হবে?

ইসরো চেয়ারম্যান ঘোষণা করেছিলেন, তাঁদের সংস্থা ৫০টি সার্ভিলিয়েন্স স্যাটেলাইটের একটি গোষ্ঠী তৈরি করতে চলেছে যা আর্টিফিশিয়াল ইন্টেলিজেন্স ভিত্তিক হবে। সেই সঙ্গে তিনি এও জানান।, এআই ভিত্তিক এইসব সার্ভিলিয়েন্স স্যাটেলাইট মহাকাশে একে অন্যের সঙ্গে সংযোগ স্থাপন করতে পারবে। জিও ইন্টেলিজেন্স ভিত্তিক তথ্য সংগ্রহ করতে পারবে। ২০২৩ সাল থেকেই আর্টিফিশিয়াল ইন্টেলিজেন্স নিয়ে রমরমা শুরু হয়েছে। কাজকর্ম এআই ভিত্তিক হয়ে গেলে কর্মসংস্থান হ্রাস পাওয়ার সম্ভাবনা তৈরি হতে পারে বলেও আশঙ্কা করেছেন বিশেষজ্ঞরা। আসল বিষয় হল আগামী দিনে আর্টিফিশিয়াল ইন্টেলিজেন্সের মাধ্যমে বিভিন্ন ক্ষেত্রের একাধিক কাজকর্ম সম্পন্ন হবে বলে অনুমান করেছেন প্রযুক্তি বিশেষজ্ঞরা। আর তার জেরেই মানুষের কাজের সম্ভাবনা কমতে পারে বলে মনে করা হচ্ছে।

আরও অন্য খবর দেখুন